Wizard

Olyan személyek, akik képesek a mágiát alkalmazni. Gonosz verziójuk a sorcerer, ahogy a lichek gonosz útra tért és meghalt varázslók. A nekromanták pedig a nekromancia űzői. A varázslók képzése az Birodalom területén a 8 altdorfi Mágia Kollégiumában zajlik, ami híres az Öregvilágban és azon túl is.

A fenséges varázslók tornyai a Főiskolákon Altdorf fölé emelkednek, ragyogó kőből és téglából készült tetejükből a varázslók a Mágia Hullámait vizsgálják. Az Öregvilág legjobb varázslói itt sajátítják el művészetüket és itt edzenek a leendő csatamágusok is.

## Besorolásuk

A varázslókat négy szintbe sorolják be, novícius (novice/initiate), akolikus (acolyte), beavatott (adept) és varázsló/mágus (magician/mage). A varázslókat gyakran asszociálják "kultuszokkal", illetve gyakran saját titulust hordoznak eme iskolákban (pl. az adott település magistere). A titulus jelezheti pozícióját, vagy erejét, esetleg munkáját a varázslónak.

## Mágia használata

Minden élőlény bír életenergiával, ez az idő múlásával egyre csökken, míg be nem következik a halál. A varázslók minden egyes varázslatnál elvesztenek valamennyit, így a gondatlan varázsló akár egy rosszul sikerült mágiánál akár megöregedhet, vagy meg is halhat. Egyes varázslatokhoz speciális kellékek, talizmánok szükségesek.

A mágia a képesség és tudás kombinációja. Minden varázslat több mágia aspektust használ. Ahogy a mágus gyakorlottabb lesz, már megtanulhat bonyolultabb varázslatot is. A sok gyakorlás lehetővé teszi a jobb és erősebb varázslatokat, de előfordulhat, hogy a mágus a szintjéhez képest nagyobb varázslatra lel könyvek vagy talizmánok formájában.

Léteznek varázslók, akik nem sokra vitték, ők stabil bevételhez juthatnak átkok szórásával és levételével, ha máshoz nem is értenek. Ezzel szemben vannak, akik a [[Dhar|sötét mágiát használják. Azok, akik ezt gyakorolják sok szörnyű veszélynek teszik ki magukat. Egyesek megpróbálják kitolni életüket évtizedekkel vagy évszázadokkal. Mások sikerrel járnak és megtartják fizikai testüket és mentális erejüket, de ez inkább a kivétel és a végeredmény sokszor a halálnál is rosszabb. A sötét mágia folytonos használata elsorvasztja a testet és kiszipolyozza a lelket, amíg egy testetlen hüvely marad csak, aminek elméje eltorzult a legborzalmasabb félelmeitől. Eme szörnyű lényeket lidércnek hívják. Egykor nagy emberek voltak, varázslók jelentős erővel, nekromanták légiónyi élőholttal a parancsnokságuk alatt, de most csak árnyak, amiket saját keserűségük tart az élet és halál között.

## Fegyverek

Sok varázsló élete során megpróbál legalább egy bűvölt fegyvert létrehozni. Az esetek többségében valamennyire sikerül ezt elérni, így a Warhammer World nem szűkölködik mágikus fegyverekben, más kérdés, hogy ezek mennyire minőségiek.

## Varázslók a világban

* Birodalmi csatamágus - a Birodalom seregeiben szolgáló harcos mágusok
* Szürkelátnok - a skavenek varázslói
* Lícs - élőholttá vált nekromanták
* Nekromanta - nekromanciát használó gonosz varázslók
* Sámán - ork és goblin varázsló
* Vim-to mágus - Nippon varázslói

## Források

* Warhammer Fantasy Battles (1st Edition) – 58-62, 67. és 89. oldal
* Battle Bestiary (4th Edition) - 77. oldal
* Warhammer Armies: The Empire (4th Edition) - 15. oldal